Is omtrent 30 kg oorgewig , gebruik nou al so 6 maande Fertomid om swanger te raak - Het u asb enige raad - wat is die beste dieet om te volg terwyl ek nog probeer swanger raak ook....ek is desperaat! Help asb!
Die hormoonbehandelings kan natuurlik bydra tot die gewigstoename. Aangesien jy 'n groot hoeveelheid gewig moet verloor en ook probeer swanger raak, wil ek graag voorstel dat jy 'n kliniese dieetkundige spreek sodat sy/hy 'n dieet vir jou kan uitwerk wat gewigsverlies sal aanmoedig (kyk na die Lys Dieetkundiges op hierdie Webwerf of skakel 082-593-0276, of stuur 'n e-pos aan sscharf@nhcltd.com of kyk in jou plaaslike telefoongids of Geel Bladsye om 'n dieetkundige in jou gebied te vind). Bespreek ook die gebruik van Xenical met die dieetkundige, want dit sal miskien help om jou gewigsverlies 'n hupstoot te gee, aangesien jy baie gewig moet verloor. Sodra jy begin gewig verloor, kan jy ook begin oefen - sluit aan by Walk for Life - hulle sal jou toestand moniteer soos jy oefen en jou ondersteuning gee om te volhard.